Ertaga mamlakatimiz poytaxti Toshkentga Vengriya tashqi iqtisodiy aloqalar va tashqi ishlar vaziri Peter Siyarto rasmiy tashrif bilan keladi va u Toshkentda Vengriya elchixonasining ochilish marosimida ishtirok etadi, deb xabar bermoqda Uzbekistan today. Ikki kunlik tashrif dasturida O‘zbekiston Respublikasi Oliy Majlisi Senati, Vazirlar Mahkamasi, tashqi ishlar, tashqi savdo, qishloq va suv xo‘jaligi vazirliklari, shuningdek Investitsiyalar bo‘yicha davlat qo‘mitasi hamda Savdo-sanoat palatasi rahbarlari bilan uchrashuvlar va muzokaralar ko‘zda tutilgan.